**Szentgáloskér Község Önkormányzat Képviselő-testületének 5/2020.(X.2.) önkormányzati rendelete a szociális tűzifa juttatás szabályainak megállapításáról**

Szentgáloskér Községi Önkormányzat Képviselő-testülete az Alaptörvény 32. Cikk (2) bekezdése továbbá, a szociális igazgatásról és a szociális ellátásokról szóló 1993. évi III. törvény 2. §-ában kapott felhatalmazás alapján, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében eljárva, a szociális tűzifa támogatás helyi szabályairól a következőket rendeli el:

**1. §**

A rendelet hatálya kiterjed Szentgáloskér közigazgatási területén a szociális igazgatásról és a szociális ellátásról szóló 1993. évi III. törvény (a továbbiakban: Szt.) 3. §-ában meghatározott személyekre.

**2. §**

(1)A rendelet alkalmazása során a fogalmak értelmezésére a Szt. rendelkezései az irányadó.

(2) A rendeletben szabályozott szociális célú tűzifa támogatás (a továbbiakban: támogatás) elbírálására a szociális ellátásokról szóló 5/2018.(VIII.31) önkormányzati rendelet (a továbbiakban: Ör.) 3.§ -4.§- aiban foglalt eljárási rendelkezéseket kell alkalmazni.

 (3) Az (1) bekezdésben megjelölt kérelmezők közül a támogatás odaítélésénél az önkormányzat előnyben részesíti

a) az Szt. szerinti aktív korúak ellátására, időskorúak járadékára, vagy - tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult,

b) a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család.

 (4)A támogatás odaítélése kérelemre, a rendelet1. számú mellékletét képező űrlapon történik.

(5) A támogatás mértéke háztartásonként legfeljebb 5 m3 lehet.

(6)Tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek számától.

(7) A kérelmek elbírálásáról a Képviselő-testület határozatban  dönt, a tűzifa kiosztására 2021. február 15-éig kerül sor.

(8) A tűzifa átvételét a jogosult a rendelet 2. számú mellékletét képező átvételi elismervény aláírásával igazolja.

3.§

Az önkormányzat kötelezettséget vállal arra, hogy a szociális tűzifa juttatásban részesülőktől ellenszolgáltatást nem kér.

4.§

Jelen rendeletben nem szabályozott kérdésekben a szociális igazgatásról és szociális ellátásokról szóló 1993.évi III. törvény szabályait kell alkalmazni.

5.§

Ez a rendelet **kihirdetését követő napon lép hatályba** és 2021 április 16-án hatályát veszti.

Szabó Péter                                                                         Lehoczkiné dr. Kercsó Erzsébet

polgármester sk.                                                                                             jegyző sk.

Záradék

A rendelet a mai napon kihirdetésre került.

Szentgáloskér, 2020. szeptember

Lehoczkiné dr. Kercsó Erzsébet

jegyző